Vole luksuz: Krali u Njemačkoj, a trošili su novac u Hrvatskoj

Članovi bande voljeli su se na društvenim mrežama pohvaliti fotografijama luksuznog život. Pozlaćene statue, tepih od tigrove kože, Lamborghini - s njihovih fotografija vrišti kič...

<p>Nismo ih vidjeli cijelo ljeto. Kuću povremeno obilazi njihov sin, no on dođe i ode. Čuli smo da su izručeni Njemačkoj, kazali su susjedi Jovanke (49) i Rade V. (47) i u Sesvetskom Kraljevcu.<br/> Supružnici su izručeni Njemačkoj pod sumnjom da su organizatori međunarodne bande provalnika koja je tamo “operirala”. Novac koji je banda krala po Njemačkoj trošili su na luksuz.</p><p>Članovi bande luksuzom su se voljeli pohvaliti i na društvenim mrežama pa su tako na Facebooku objavljivali fotografije na kojima poziraju kraj Lamborghinija, u vili s pozlaćenim statuama i tepihom od tigrove kože, kako se zabavljaju s lijepim djevojkama.</p><p><a href="http://www.bild.de/news/inland/organisiertes-verbrechen/bild-bei-der-klau-mafia-53734942.bild.html">Novinare njemačkog Bilda</a>, koji su ovih dana u Sesvetama željeli posjetiti obitelj, njihovi prijatelji burno su dočekali - gađali su ih kamenjem, a jedan muškarac na njih je želio baciti veliku keramičku teglu za cvijeće.<br/> Njemačka policija vjeruje da banda koja broji oko 500 članova, stoji iza svake pete provale u vile i stanove u Njemačkoj u ljeto 2016. godine. Raspetljavanje slučaja počelo je u siječnju 2016. kad je policija u Münchenu uhitila tri djevojke stare 14, 15 i 19 godina. Ispod odjeće skrivale su odvijače i kliješta. Uzeli su im mobitele, a brojevi iz mobitela odveli su ih dalje. U svibnju ove godine uhitili su 20 ljudi, među kojima su i Rade i Jovanka V. iz Sesveta. Tada je policija u dvije vile našla nakit i 100.000 eura.</p><p>Susjedi supružnika iz Sesveta kažu da je riječ o “finim i pristojnim ljudima”.<br/> - Bili su vrlo čisti i uredni. Jovanku smo viđali kako svakog jutra s balkona trese tepih. Vozili su nekog Golfa, a pred kraj Passata, ali često su im dolazili skupocjeni automobili stranih registracija - kažu susjedi dodajući kako im to nije bilo neobično, jer im je Rade rekao da se bavi preprodajom automobila.</p><p>Vila u Sesvetskom Kraljevcu u kojoj su živjeli Jovanka i Rade V. od uhićenja zjapi prazna, a povremeno ju obilazi njihov sin</p><h2>Prodaju djevojčice</h2><p>Istražitelji u Münchenu tvrde da su odsjekli tek jedan krak hobotnice i da 'zločinački aparat' i dalje funkcionira, ali bez šefova. Sve je funkcioniralo, a vjerojatno i dalje funkcionira tako da organizatori nude djevojkama smještaj i brigu ako budu krale u njemačkim gradovima. </p><p>Navodno su djevojčice unutar klanova "posuđivali" i prodavali za čak 140.000 eura. </p>